ตำรวจภูธรภาค 1 เร่งช่วยอพยพประชาชน ออกจากพื้นที่ เกรงได้รับอันตรายจากเหตุโรงงานสารเคมีสมุทรปราการระเบิด
พลตำรวจโท อำพล บัวรับพร ผู้บัญชาการตำรวจภูธรภาค 1 ลงพื้นที่จากเหตุโรงงานสารเคมีผลิตเม็ดโฟมพลาสติก อำเภอบางพลี จังหวัดสมุทรปราการ ระเบิดและเร่งดำเนินการจัดกำลังตำรวจ บูรณาการกับหน่วยงานที่เกี่ยวข้องในการให้ความช่วยเหลือ พร้อมอำนวยความสะดวกด้านการจราจร เร่งลำเลียงอพยพประชาชนออกจากพื้นที่ เพราะอาจได้รับอันตรายจากสารเคมีที่เผาไหม้ เนื่องจาก สถานการณ์ล่าสุด ยังไม่สามารถควบคุมเพลิงได้ จึงเกรงว่า จะลุกลามไปติดยังโกดังเก็บสารเคมีในบริเวณใกล้เคียง พร้อมแจ้งเตือนประชาชนในพื้นที่รัศมีโดยรอบ ไม่เกิน 5 กิโลเมตร เร่งอพยพออกจากพื้นที่ โดยได้มีการจัดตั้งศูนย์อพยพไว้รองรับประชาชนเบื้องต้น 3 จุดคือ ที่โรงเรียนเตรียมปริญญานุสรณ์  องค์การบริหารส่วนตำบลบางพลีใหญ่ และวัดสลุด อำเภอบางพลีใหญ่ หากประชาชนในพื้นที่ต้องการขอความช่วยเหลือ หรือสอบถามข้อมูล สามารถโทรมายังสายด่วน 191 และ 1599 ได้ตลอด 24 ชั่วโมง